මේ අතර සුළු තුවාල ලැබූ අනුරාධපුර දුම්රිය සහකාර ආරක්ෂක අධිකාරීවරයා තවදුරටත් අනුරාධපුර ශික්ෂණ රෝහලේ ප්‍රතිකාර ලබනවා.මේ අතර වැලිගම මිරිස්ස - ධීවර වරාය මාර්ගයේ නිවසකට එල්ලවූ ප්‍රහාරයකින් පුද්ගලයෙකු බරපතල තුවාල ලැබුවා. 55 හැවිරිදි ත්‍රිරෝද රථ රියදුරෙකු වන මොහු නිවසේ නිදා සිටි අවස්ථාවේ මෙම ප්‍රහාරය එල්ලවී ඇති අතර, ඊට හේතුවී ඇත්තේ ඉඩම් ආරවුලක් බව සඳහන්.එමෙන්ම හෙට්ටිපොල - හල්මිල්ල වැව නිවසක තිබී ඊයේ රාත්‍රියේ වෙඩි වැදී  මියගිය පුද්ගලයෙකුගේ සිරුරක් සොයාගනු ලැබුවා. 50 හැවිරිදි මෙම පුද්ගලයා බරපතල රෝගී තත්ත්වයකින් පෙළෙමින් සිට ඇති අතර, ඔහු සියදිවි හානිකරගන්නට ඇති බවටයි පොලිසිය සැක කරන්නේ.මේ අතර අත්අඩංගුවට ගත් ප්‍රධාන පෙළේ සංවිධානාත්මක අපරාධකරුවන් දෙදෙනෙකු වන බුම්බා සහ පොඩි සුරේෂ් නැමැත්තාගේ සමීපතමයා, තවත් මනුෂ්‍ය ඝාතන සිද්ධීන් කිහිපයකට සම්බන්ධ බවට තොරතුරු හෙළිවී තිබෙනවා.